Държавен вестник, бр. 44, 2011 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  44
Г л а в а  т р е т а
КООРДИНАЦИЯ И ВЗАИМОДЕЙСТВИЕ 
МЕЖДУ ЦПЗП И СПЕЦИАЛИЗИРАНИТЕ 
ОРГАНИ ЗА ПСИХОЛОГИЧНО ОСИГУРЯ­
ВАНЕ
Чл. 14. ЦПЗП и специализираните органи за 
психологично осигуряване си взаимодействат 
при планиране и провеждане на задачите по 
психологичното осигуряване на военнослу­
жещите.
Чл. 15. ЦПЗП и специализираните органи 
за психологично осигуряване координират с 
командирите/началниците от съответните 
нива планирането и изпълнението на задачите 
и дейностите по психологично осигуряване 
на военнослужещите.
Чл. 16. ЦПЗП и специализираните органи 
за психологично осигуряване от щабовете на 
видовете въоръжени сили поддържат постоян­
но взаимодействие с психолозите, включени в 
състава на контингентите, участващи в опе­
рации/мисии извън територията на страната.
Чл. 17. Специализираните органи за пси­
хологично осигуряване от военните форми­
рования на БА взаимодействат с щабовете 
на видовете въоръжени сили и ЦПЗП по 
проследяване и психологична диагностика на 
участвалите в операции/мисии извън терито­
рията на страната военнослужещи.
Чл. 18. Специализираните органи за пси­
хологично осигуряване от военните фор­
мирования на БА осъществяват постоянно 
взаимодействие с командирите/началниците 
и им докладват по актуални проблеми на 
психологичното осигуряване.
Чл. 19. Специализираните органи за психо­
логично осигуряване от военните формирова­
ния на БА изготвят и изпращат по команден 
ред обобщени периодични доклад-анализи за 
психологичното осигуряване съгласно прило­
жение № 1.
Чл. 20. Щабовете на видовете въоръжени 
сили изпращат по команден ред годишен ана­
лиз за психологичното осигуряване съгласно 
приложение № 1.
Чл. 21. Началникът на ЦПЗП изготвя обоб­
щен годишен доклад-анализ за психологичното 
осигуряване в Министерство на отбраната, 
Българската армия и структурите на пряко 
подчинение на министъра на отбраната и го 
представя чрез началника на Военномедицин­
ска академия до министъра на отбраната и 
началника на отбраната.
Чл. 22. ЦПЗП и специализираните орга­
ни за психологично осигуряване провеждат 
годишни практически семинари (съвещания) 
по анализиране на дейността и подобряване 
на взаимодействието си.
Г л а в а  ч е т в ъ р т а
ОСНОВНИ ДЕЙНОСТИ ПО ПСИХОЛО­
ГИЧНО ОСИГУРЯВАНЕ
Раздел І
Категории лица, с които се провеждат дей­
ностите по психологично осигуряване
Чл. 23. (1) Дейностите по психологично 
осигуряване на военнослужещите от Минис­
терството на отбраната, Българската армия и 
структурите на пряко подчинение на минис­
търа на отбраната се провеждат със следните 
категории:
1. кандидати за приемане на военна служба;
2. военнослужещи, определени за участие 
в операции/мисии извън територията на 
страната;
3. военнослужещи – кандидати за заемане 
на национални или международни длъжности 
в щабове и/или органи на международни 
организации или във връзка с участие на Ре­
публика България в международни договори 
и инициативи;
4. военнослужещи от състава на военните 
формирования/структури;
5. кандидат-курсанти за обучение в НВУ 
„Васил Левски“ и ВВМУ „Н. Й. Вапцаров“, 
курсанти и кандидати за обучение в профе­
сионалния сержантски и професионалния 
старшински колеж.
(2) Със семействата на военнослужещите 
се провежда психологична работа при необ­
ходимост.
Раздел ІI
Определяне на психологична пригодност, 
психични ресурси и потенциал
Чл. 24. Психологичната пригодност за во­
енна служба е състояние на личността, при 
което лицето притежава психични ресурси и 
механизми, необходими за ефективно справяне 
с изискванията на военната служба.
Чл. 25. Дейностите по определяне на пси­
хологична пригодност, психични ресурси и 
потенциал са:
1. скрининг – представлява кратка оце­
нъчна процедура, насочена към изследване 
на конкретни психологични параметри по 
конкретен повод;
2. диагностика – представлява изследване 
на индивидуалните и/или груповите психични 
ресурси и устойчивост за работа в армейската 
среда;
3. експертна оценка – представлява ком­
плексно изследване на индивидуалните и 
груповите психични ресурси или оценка на 
психосоциалния климат при изпълнение на 
различни видове специфични дейности;
4. прогноза – представлява изследване на 
динамиката и потенциала за развитие на ин­
дивидуално, групово и организационно ниво.